Flohwalzer

Flohwalzer ("pula valso" en la germana; IFA: [] ) estas simpla muzikaĵo por piano, en kiu oni uzas preskaŭ nur nigrajn klavojn. En multaj landoj ĝi estas unu el la unuaj muzikaĵoj, ofte eĉ la ununura muzikaĵo, kiun oni lernas ludi per piano. La komponisto estas nekonata. Fojfoje oni ŝerce atribuas la muzikaĵon al la fikcia komponisto Ferdinand Loh (F. Loh = Floh, la germana vorto por pulo).

En multaj lingvoj la titolo de Flohwalzer enhavas la vorton "valso" aŭ "marŝo", sed ritme ĝi fakte plej similas al polka muzikaĵo.

 Tutmonde 
Flohwalzer estas bone konata en multaj landoj en la mondo, kaj ĝi havas diversajn nomojn depende de la lingvo kaj regiono. Tiuj nomoj inkludas:

 Lingvo Nomo Signifo la angla (Britio) Chopsticks manĝbastonetoj la bulgara Koteshki Marsh kata marŝo la ĉeĥa Prasečí valčík porka valso la ĉina (Ĉinio) 小偷进行曲 (Xiǎotōu jìnxíngqǔ)
跳蚤圆舞曲 (Tiàozǎo yuánwǔqǔ) ŝtelista marŝo
pula valso la ĉina (Tajvano) 踩到貓兒 (Cǎi dào māo er) tretis sur katon la dana Prinsesse Toben princino du-krura la finna Kissanpolkka kata polko la franca (Belgio) Valse de Puce valso de pulo la franca (Francio) Côtelettes kotletoj la germana (Germanio) Flohwalzer pula valso la germana (Svislando) Kotelett-Walzer kotleta valso la hispana (Ĉilio) La polka de los perros la polko de la hundoj la hispana (Hispanio) La Chocolatera la ĉololadofaristino la hispana (Kolombio) La polka de los gatos la polko de la katoj la hispana (Majorko) Polka de los Tontos polko de la frenezuloj la hispana (Meksiko) Los Changuitos la simietoj la hungara Szamárinduló azena marŝo la japana 猫踏んじゃった (Neko funĝatta)
ねこふんじゃった (Neko funĝatta) Mi akcidente tretis sur katon la korea 고양이 춤 (goyang-i chum) kata danco la nederlanda Vlooienmars pula marŝo la norvega Loppevals pula valso la pola Kotlety kotleto la rusa Собачий Вальс (Sobaĉij Vals) hunda valso la slovaka Somársky pochod azena marŝo la sveda Kalle Johannson (nomo de fikcia viro)

 Adaptaĵoj 
Angla pianisto Russ Conway eldonis komplikan variaĵon de Flohwalzer nomata "Lesson One" (unua leciono) en 1962. Ĝi atingis la 21-an lokon en la muzikaĵrangolistoj de Britio.

Dana pianisto Bent Fabric eldonis ĵazversion nomata "Chicken Feed" (nutraĵo por kokoj) en 1963.

Flohwalzer estis la bazo de la sveda kanto Kalle Johansson, eldonita en 1962 de sveda kantoverkisto Thore Skogman. Pro tiu kanto, nuntempe ankaŭ la originala piana muzikaĵo estas nomata Kalle Johansson en Svedio. La kantoteksto temas pri adolta amrakonto pri viro nomata Kalle Johansson, lia fratino, kaj iliaj du najbaroj.

En 1966 japana televidprogramo nomata みんなのうた Minna no uta (Kantoj de ĉiuj) de la Japana Dissenda Korporacio (NHK) elsendis kantan version de Flohwalzer (japane: ねこふんじゃった) kun kantoteksto kaj animaciaĵo. Ĝi reelsendiĝis plurfoje en la 2000-aj jaroj.

 Referencoj 

Kategorio:Pianomuziko
Kategorio:Anonimaj komponaĵoj